รัฐบาลไทย-ข่าวทำเนียบรัฐบาล-ศธ.จัดกิจกรรมช่วงปิดภาคเรียน สำหรับนักเรียนสานฝันฯ
วันจันทร์ที่ 8 พฤษภาคม 2560
ศธ.จัดกิจกรรมช่วงปิดภาคเรียน สําหรับนักเรียนสานฝันฯ
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เปิดเผยถึงการจัดกิจกรรมต่าง ๆ ของกระทรวงศึกษาธิการที่จัดขึ้นสําหรับนักเรียนโครงการสานฝันการกีฬาสู่ระบบการศึกษาจังหวัดชายแดนภาคใต้ ในช่วงปิดภาคเรียน
เพื่อให้นักเรียนสานฝันฯ ได้ทํากิจกรรมที่สร้างสรรค์อย่างหลากหลาย ใช้เวลาว่างให้เป็นประโยชน์ เพื่อให้เกิดการพัฒนาตนเองอย่างรอบด้านตามคุณลักษณะที่พึงประสงค์ของนักเรียนสานฝันฯคือ "เรียนดี กีฬาเด่น เปี่ยมคุณธรรม จริยธรรม เน้นระเบียบวินัย มีความสามัคคี รักชาติ ศาสน์ กษัตริย์ น้อมนําหลักปรัชญาเศรษฐกิจพอเพียง และอยู่ร่วมกันในสังคมพหุวัฒนธรรม"
พล.อ.สุรเชษฐ์ ชัยวงศ์กล่าวว่า จากการที่กระทรวงศึกษาธิการได้เปิดห้องเรียนตามหลักสูตรโครงการสานฝันการกีฬาสู่ระบบการศึกษาจังหวัดชายแดนภาคใต้ ตั้งแต่ปีการศึกษา 2558 จํานวน 2 แห่ง คือ โรงเรียนเฉลิมพระเกียรติสมเด็จพระศรีนครินทร์ จ.ยะลา โรงเรียนรือเสาะชนูปถัมภ์ จ.นราธิวาส และปีการศึกษา 2559 ได้ขยายผลเพิ่มอีก 4 แห่ง ได้แก่ โรงเรียนมัธยมสุไหงปาดี จ.นราธิวาส โรงเรียนโพธิ์คีรีราชศึกษา จ.ปัตตานี โรงเรียนละงูพิทยาคม จ.สตูล โรงเรียนนาทวีวิทยาคม จ.สงขลา จนกระทั่งปีการศึกษา 2560 ได้เปิดเพิ่มอีก 2 แห่ง คือ โรงเรียนเบตง "วีระราษฎร์ประสาน" จ.ยะลา และโรงเรียนสุวรรณไพบูลย์ จ.ปัตตานีส่งผลให้ปัจจุบันมีโรงเรียนที่เข้าร่วมโครงการสานฝันฯ ในพื้นที่จังหวัดชายแดนภาคใต้ รวมทั้งสิ้น8แห่ง จํานวนนักเรียนที่เข้าเรียนตามโครงการ947คน
ทั้งนี้ เพื่อให้นักเรียนโครงการสานฝันฯ ได้ทํากิจกรรมอย่างหลากหลายและสร้างสรรค์ในช่วงปิดภาคเรียน ใช้เวลาว่างให้เกิดประโยชน์ เพื่อพัฒนาตนเองให้มีคุณลักษณะที่ดีจึงได้มอบให้ศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) ร่วมกับสํานักงานคณะกรรมการการศึกษาขั้นพื้นฐาน (สพฐ.) และหน่วยงานที่เกี่ยวข้อง ร่วมจัดกิจกรรมที่สามารถพัฒนานักเรียนได้ครบทุกด้านในห้วงเวลาปิดภาคเรียนเดือนเมษายน-พฤษภาคม2560ดังนี้
กิจกรรมอบรมพัฒนาทักษะกีฬา (ฟุตบอล ฟุตซอล วอลเลย์บอล และตะกร้อ) ต่อยอดสู่ความเป็นเลิศระหว่างวันที่10เมษายน -7พฤษภาคม2560เพื่อรับการฝึกอบรมพัฒนาทักษะกีฬาของตนเองจากโค้ชทีมชาติไทย ณ กรุงเทพมหานคร และโรงเรียน ภ.ป.ร.ราชวิทยาลัยรวมทั้งการส่งนักกีฬาวอลเลย์บอลของนักเรียนสานฝันฯ เข้าร่วมทีมจากนักเรียนโครงการห้องเรียนกีฬาในนามทีมSport Programเข้าร่วมการแข่งขันวอลเลย์บอลไทยแลนด์ แชมเปี้ยนชิพ "ซีเล็ค" วีเมน ยู-18 ประจําปี 2560 ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ที่สนามยิมเนเซียม 1 มหาวิทยาลัยรามคําแหง ระหว่างวันที่ 28 เมษายน-7 พฤษภาคม 2560
กิจกรรมอบรมเชิงปฏิบัติการเรียนรู้เศรษฐกิจพอเพียงณศูนย์การเรียนรู้เศรษฐกิจพอเพียง กองพลพัฒนาที่ 4 ค่ายรัตนพล อ.คลองหอยโข่ง จ.สงขลาจํานวน4รุ่น ตลอดเดือนเมษายน2560เพื่อมุ่งหวังให้นักเรียนได้รับความรู้ ตระหนัก และน้อมนําหลักปรัชญาเศรษฐกิจพอเพียง ศาสตร์พระราชา ไปใช้ในชีวิตประจําวันทั้งที่บ้านและโรงเรียน
กิจกรรมสอนเสริมเติมความรู้ด้านวิชาการ ม.6ระหว่างวันที่23เมษายน- 7พฤษภาคม2560ณ วิทยาลัยการอาชีวศึกษาปทุมธานี เพื่อเป็นการเตรียมความพร้อมของนักเรียนรุ่นแรก ปีการศึกษา2560ที่จะเข้าศึกษาในชั้น ม.6จํานวน93คน ได้เสริมความรู้วิชาการเพื่อเตรียมการต่อยอดสู่การศึกษาในระดับอุดมศึกษาหรืออาชีวศึกษา โดยมีคณาจารย์จากโรงเรียนที่มีชื่อเสียงในกรุงเทพฯร่วมจัดกิจกรรมเช่น สวนกุหลาบวิทยาลัย นนทบุรี
กิจกรรมเปิดโลกทัศน์ศึกษาพหุวัฒนธรรมพัฒนาทักษะชีวิตระหว่างวันที่29เมษายน- 8พฤษภาคม2560อันเป็นการเปิดมุมมองของนักเรียนให้มีวิสัยทัศน์และทัศนคติที่ดีในการดําเนินชีวิตอย่างสร้างสรรค์และเป็นแบบอย่างต่อไป ณ จังหวัดประจวบคีรีขันธ์ เพชรบุรี นครปฐม กรุงเทพฯ และปริมณฑล เช่น กิจกรรมร่วมถวายสักการะพระบรมศพพระบาทสมเด็จพระเจ้าอยู่หัวในพระบรมโกศ ศึกษาเรียนรู้โครงการชั่งหัวมันตามพระราชดําริฯ เรียนรู้การผลิตรายการโทรทัศน์ที่ ททบ.5กิจกรรมวันเปิดโลกอาชีวศึกษา ชมการแข่งขันฟุตบอลโตโยต้าไทยลีก2017ระหว่างทีมแบงค็อกยูไนเต็ด กับSCGเมืองทองยูไนเต็ด และการแข่งขันฟุตบอลกระชับมิตรกับทีมโรงเรียนเทพศิรินทร์ โรงเรียนปทุมคงคาโรงเรียนสวนกุหลาบวิทยาลัยนนทบุรีโรงเรียนสวนกุหลาบวิทยาลัยรังสิต เป็นต้น
กิจกรรมสานฝันสานสัมพันธ์สามชั้นปีในวันศุกร์ที่5พฤษภาคม2560ซึ่งนอกจากจะมีการแข่งขันฟุตบอลร่วมกันทั้ง8โรงเรียน ยังมีการแข่งขันฟุตบอลกระชับมิตรกับทีมโรงเรียนเทพศิรินทร์ และสวนกุหลาบวิทยาลัย นนทบุรี ที่สนามกีฬากลางจังหวัดนนทบุรี จากนั้นได้ร่วมรับประทานอาหารร่วมกับผู้บริหารกระทรวงศึกษาธิการ คือ พล.อ.สุรเชษฐ์ ชัยวงศ์ รมช.ศึกษาธิการ, นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐาน, นายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน ในฐานะผู้อํานวยการศปบ.จชต. เป็นต้น ซึ่งในงานดังกล่าวได้เปิดโอกาสให้มีการแสดงของนักเรียนสานฝันฯ รวมทั้งการมอบโล่ประกาศเกียรติคุณให้แก่บุคคลและหน่วยงานทุกระดับที่ให้การสนับสนุนนักเรียนโครงการสานฝันฯ ได้รับโอกาสในการเดินทางมาเปิดโลกทัศน์ช่วงปิดภาคเรียนโดยความร่วมมือจากสํานักงานคณะกรรมการการอาชีวศึกษา (สอศ.) ในการเอื้อเฟื้อสถานที่วิทยาลัยการอาชีวศึกษาปทุมธานี เป็นสถานที่จัดงานอีกด้วย
พล.อ.สุรเชษฐ์กล่าวย้ําด้วยว่า กิจกรรมต่าง ๆ ดังกล่าวที่กระทรวงศึกษาธิการจัดขึ้นในช่วงปิดภาคเรียน เพื่อต้องการส่งเสริมสนับสนุนให้นักเรียนสานฝันฯ ทุกคน มีคุณลักษณะตามที่ประเทศชาติ สังคม ชุมชน และผู้ปกครองต้องการที่จะให้เติบโตเป็นผู้ใหญ่ที่มีคุณภาพ เป็นกําลังสําคัญในการพัฒนาประเทศให้ไปสู่ความมั่นคง มั่งคั่ง ยั่งยืน เป็นไปตามความมุ่งหวังที่จะให้นักเรียนโครงการสานฝันฯ ทั้ง947คนใน8โรงเรียน มีคุณลักษณะที่พึงประสงค์ คือ "เรียนดี กีฬาเด่น เปี่ยมคุณธรรม จริยธรรม เน้นระเบียบวินัย มีความสามัคคี รักชาติ ศาสน์ กษัตริย์ น้อมนําหลักปรัชญาเศรษฐกิจพอเพียง และอยู่ร่วมกันในสังคมพหุวัฒนธรรม"